CELEX: C2007/235/48
Language: da
Date: 2007-10-06 00:00:00
Title: Sag T-315/07: Sag anlagt den 22. august 2007 — Grohe mod KHIM — Compañía Roca Radiadores (ALIRA)

6.10.2007   
            
            
               DA
            
            
               Den Europæiske Unions Tidende
            
            
               C 235/26
            
         Sag anlagt den 22. august 2007 — Grohe mod KHIM — Compañía Roca Radiadores (ALIRA)
   (Sag T-315/07)
   (2007/C 235/48)
   Stævningen er affattet på tysk
   Parter
   
      Sagsøger: Grohe AG (Hemer, Tyskland) (ved Rechtsanwältin A. Lensing-Kramer)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Compañía Roca Radiadores, S.A.
   Sagsøgerens påstande
   
               —
            
            
               Afgørelsen truffet den 19. juni 2007 af Fjerde Appelkammer (sag R 850/2006-4) erklæres ugyldig.
            
         
               —
            
            
               Subsidiært annulleres eller ændres den anfægtede afgørelse, for så vidt som det heri blev lagt til grund, at der var lighed mellem varerne »vandhaner til køkkener« og varerne »støbejernsbadekar« og dermed en risiko for forveksling mellem de omtvistede tegn.
            
         
               —
            
            
               Mere subsidiært annulleres eller ændres den anfægtede afgørelse, for så vidt som det heri blev lagt til grund, at der var en fonetisk lighed mellem det ansøgte varemærke og det varemærke, som indsigelsen støttes på, i Spanien og dermed en risiko for forveksling i denne henseende mellem de omtvistede tegn.
            
         
               —
            
            
               Endnu mere subsidiært annulleres eller ændres den anfægtede afgørelse, for så vidt som det heri blev lagt til grund, at navnet AKIRA ikke var kendt i Spanien som navnet på en japansk tegneserie, og at der dermed var en risiko for forveksling i denne henseende mellem de omtvistede tegn.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Ansøger om EF-varemærket: Grohe AG.
   
      Det omhandlede EF-varemærke: Ordmærket »ALIRA« for varer i klasse 11 (ansøgning nr. 2 766 640).
   
      Indehaver af det i indsigelsessagen påberåbte varemærke eller tegn: Compañía Roca Radiadores, S.A.
   
      Det i indsigelsessagen påberåbte varemærke eller tegn: Det spanske ordmærke »AKIRA« for varer i klasse 11 (nr. 2 045 604).
   
      Indsigelsesafdelingens afgørelse: Medhold i indsigelsen og afslag på ansøgningen.
   
      Appelkammerets afgørelse: Afslag på klagen.
   
      Søgsmålsgrunde: Tilsidesættelse af artikel 8, stk. 1, litra b), i forordning (EF) nr. 40/94 (1), da der ikke er risiko for forveksling mellem de omtvistede varemærker.
   
      (1)  Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).